

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН

ОПШТИНСКО ВЕЋЕ

Број: 06-1/2025-12-3-01

Дана:25.02.2025. године

Т Е М Е Р И Н

 На основу члана 32. и члана 44. Закона о црквама и верским заједницама („Сл.гласник РС“ број 36/06), члана 70. Статута општине Темерин („Сл.лист општине Темерин“, број 5/2019), члана 6. Одлуке о буџету општине Темерин за 2025. годину (“Сл. лист општине Темерин”, број 30/2024), Правилника о критеријумима и поступку доделе средстава црквама и верским заједницама (“Сл.лист општине Темерин”, број 14/2015) и Закључка о расписивању Конкурса за суфинансирање пројеката цркава и верских заједница у 2025. години, број 06-1/2025-12-3-01, које је донело Општинско веће дана 25.02.2025. године,

 Општинско веће општине Темерин, на 24**.** седници одржаној 25.02.2025. године

 Расписује

**К О Н К У Р С**

 **за суфинансирање пројеката цркава и верских заједница у 2025. години**

 Предмет конкурса је додела новчаних средстава црквама и верским заједницама за суфинансирање пројеката изградње, обнове, одржавања и опремања верских и сакралних објеката, пројеката у области културне и научне делатности цркава и верских заједница, као и пројеката који се односе на обележавање традиционалних црквених и верских прослава и манифестација у општини Темерин у 2025. години.

 Одлуком о буџету општине Темерин за 2025. годину (“Сл. лист општине Темерин”, број 30/2024) у оквиру раздела 4, економска класификација 481 - Дотације невладиним организацијама - цркве и верске заједнице, позиција 152, обезбеђена су средства у износу од  **7.000.000,00**  динара.

 Право учешћа на конкурсу имаjу искључиво цркве и верске заједнице чији се објекти налазе на територији општине Темерин ( у даљем тексту:Корисници).

 Подносилац пријаве може да конкурише на јавном конкурсу са највише два пројекта.

 Рок за подношење пријава je **oд 26. фебруара 2025. до 12. марта 2025. године.**

**Основни услови за доделу средстава Корисницима за реализовање пројеката су:**

* да подносилац пријаве има статус традиционалне цркве или верске заједнице у складу са Законом о црквама и верским заједницама,
* да подносилац пријаве има седиште на територији општине Темерин,
* да се пројекат од јавног интереса реализује на територији општине Темерин.

Пријаве се подносе лично на Писарници Општинске управе, у згради општине Темерин или путем поште на адресу :

**Општина Темерин**

**Новосадска 326**

**21235 Темерин**

са назнаком : ***Општинска управа-Одељење за општу управу, друштвене делатности и јавне службе***

***КОНКУРС ЗА СУФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА У 2025. ГОДИНИ***

О избору пројеката по расписаном конкурсу одлучује Комисија за расподелу средстава црквама и верским заједницама (у даљем тексту: Комисија).

Решење о додели средстава по Конкурсу доноси Општинско веће на предлог Комисије. Решење Општинског већа је коначно.

 Пријаве се подносе на обрасцима **Упитника** и могу се преузети у општини Темерин, први спрат, соба 6 или са Интернет странице Општине: www.temerin.rs одељак Култура. Пријаве и приложена документација се доставља у 1 примерку. Конкурсна документација се не враћа.

 Комисија задржава право да од подносилаца који су благовремено поднели пријаве, по потреби затражи додатну документацију и информације.

Мерила за избор пројеката одређена су у **Правилнику о критеријумима и поступку доделе средстава црквама и верским заједницама** (,,Службени лист општине Темерин”, број 14/2015), који се може преузети са Интернет странице Општине:www.temerin.rs одељак Култура.

Пријаве које се доставе након наведеног рока и са непотпуном документацијом, пријаве послате путем факса или електронске поште, непотписане и неоверене пријаве, као и пријаве корисника којима су током 2024. године додељена средства, а који нису поднели извештај о реализацији програма/пројекта и наменском утрошку средстава, НЕЋЕ СЕ УЗИМАТИ У РАЗМАТРАЊЕ.

Резултати Конкурса ће бити објављени на Интернет страници Општине: www.temerin.rs одељак Култура. По доношењу Решења о додели средстава од стране Општинског већа, са корисницима ће бити потписан Уговор о додели и наменском коришћењу буџетских средстава општине Темерин у 2025. години.

 ПРЕДСЕДНИК ОПШТИНЕ

 МЛАДЕН ЗЕЦ